b'\n_START_ARTICLE_\nKvaeglansvikler\n_START_SECTION_\nUtseende\n_START_PARAGRAPH_\nEn liten til middelsstor (vingespenn 9-14 millimeter), m\xc3\xb8rkbrun vikler. Forvingen har 3-4 smale, s\xc3\xb8lvhvite tverrb\xc3\xa5nd. N\xc3\xa6r bakj\xc3\xb8rnet er det 3-4 korte, svarte lengdestreker som danner en liten "rist".\n_START_SECTION_\nLevevis\n_START_PARAGRAPH_\nLarven utvikler seg rundt s\xc3\xa5r i barken p\xc3\xa5 furu (Pinus sylvestris), sjeldnere andre bartr\xc3\xa6r, der det har flytt ut kvae som ligger som klumper utenp\xc3\xa5 treet. Arten er knyttet til angrep av kvaevikler (Retinia resinella) eller grankonglesmalmott (Dioryctria abietella) som skaper utflod av kvae._NEWLINE_De voksne viklerne flyr om dagen i mai-juni.\n_START_SECTION_\nUtbredelse\n_START_PARAGRAPH_\nArten er utbredt over det meste av Europa bortsett fra den s\xc3\xb8r\xc3\xb8stlige delen._NEWLINE_I Norge er den funnet nord til S\xc3\xb8r-Tr\xc3\xb8ndelag.'